<prompt> Generate a headline for the following text: n SANGANO reZimbabwe Powerlifting Federation ZPF riri mushishi yekuumba chikwata chenyanzvi 10 dzinosimudza masimbi ekuvaka muviri avo vachaenda kunomirira Zimbabwe kumakwikwi achaitwa kunyika yeSouth Africa munguva inotevera. Muna Chikumi, nyanzvi dzekusimudza masimbi dzepasi rose dzichange dzichirakidzana masimba mumakwikwi eWorld Classic Open Powerlifting Championships ayo achaitirwa kuSun City, kuSouth Africa. Sachigaro weZPF mupurovhinzi yeHarare, Moses Nyamhotsi, anoti vakatotanga kuita gadziriro dzekuenda kumutambo uyu. Mumasvondo anotevera, anodaro Nyamhotsi, vachaita mitambo yakawanda yekusarudza chikwata chavo chevatambi 10 varume vashanu nemadzimai mashanu. MunaChikumi, tinoda kutumira chikwata chedu kumutambo weWorld Classic Open Powerlifting Championship kuSouth Africa. Mutambo uyu mukuru uye vatambi vose vanoda chaizvo kuenda kunokwikwidza. Isu chinangwa chedu kutumira vatambi vedu 10 vanoti varume vashanu nemadzimai mashanu. Saka mumasvondo anotevera tichange tichiita mitambo yakasiyana tichisarudza vatambi vedu vatinoda kuti vapinde muchikwata chatichazotumira kuenda kuSun City kunomirira nyika kumutambo uyu. Tarisiro yedu ndeyekuti chikwata chedu tinge tapedza kuchisarudza munaKurume, anodaro Nyamhotsi. Aka kachange kari kekutanga Zimbabwe ichitumira vatambi kumutambo uyu. Nyamhotsi anoti vanotarisira kuti chikwata chavo chiende kunobata basa sebasa kumakwikwi aya. Kuenda kwatichaita kuSouth Africa, tinoda kuti chikwata chedu chigonobata basa sebasa kwete kuenda kunozadzikisa chete. Tiri kuda kutonohwina, kunyangwe tichiziva hedu kuti mutoro wacho unenge wakakura sezvo chikwata chedu chichasangana nedzimwe shasha dzepasi rose, anodaro Nyamhotsi.  <response>: Sure, heres a headline for the given text - Mamonya onokwikwidza kuSA 